# Група А - колоквијум 1

**Направити на “*Desktop”-у* филдер са Вашим именом, презименом и бројем индекса**. У том фолдеру потребно је сачувати све слике UML дијаграма које будете направили у *Rational Software Architect* софтверу. **Након завршетка, комплетан фолдер, у ком се налазе Ваши радови, потребно је архивирати (зиповати) и послати на платформу zadatak.singidunum.ac.rs. Активност на коју шаљете радове се зове “Спецификација и моделовање софтвера – Први колоквијум”**.

**Направити „*UML“* пројекат** који ћете назвати: **Колоквијум1**. Све задатке је потребно урадити у истом пројекту.

1. **[15 поена] Направити „*Use Case“* дијаграм за информациони систем приватне клинике, који прати следеће захтеве:**

* Омогућити **клијенту**:
  + **Преглед и одабир услуга** – Приликом претраживања услуга клинике, клијенту се нуди могућност консултовања са особљем клинике (ради одабира правог прегледа).
  + ***Online* заказивање прегледа** – Да би заказао преглед, клијент мора претходно бити пријављен на систем. Кориснику се нуде следеће могућности пријаве:
  + Пријава путем *Google* налога
  + Пријава путем *Facebook* налога
  + Пријава попуњавањем регистрационе форме

Након успешне пријаве, клијенту се врши обрада картона и додељује му се упут након ког следи преглед пацијента. На крају прегледа у зависности од врсте прегледа пацијенту се нуде следеће опције:

* + Издавање рецепта
  + Издавање упута за лекара специјалисту

Након што је завршен преглед, корисник плаћа пружену услугу.

* + Плаћање готовином
  + Плаћање кредитном картицом
  + **Оцењивање (Евалуација)** – Под овим „*Use Case“* дијаграмом подразумевају се активности: оцена услуге, оцена медицинског особља, оцена помоћног особља, коментари и критике. Да би клијент могао да оцени пружену услугу мора бити претходно пријављен на систем.
  + **Измена заказаног термина** – Ова опција је могућа само пријављеним корисницима који желе да помере термин или га откажу.

1. **[15 поена] Направити дијаграм активности за *Use Case* „Плаћање“ који прати следећа сценарија:**

* Овај ток активности започиње када је корисник завршио преглед.
* Систем приказује реализоване услуге и приказује укупан износ трошкова.
* Помоћно особље проверава са клијентом исправност унетих података:
* Уколико евидентиране услуге нису добро заведене, врши се корекција и систем се враћа на приказивање услуга и трошкова
* У случају да су подаци исправно унети, клијент бира начин плаћања:
  + Уколико је одабрао готовином, помоћно особље издаје фискални рачун и наплаћује услугу чиме се дијаграм завршава
  + У случају да је одабрана кредитна картица клијент добија линк за плаћање на своју адресу електронске поште и врши следеће паралелне активности:
  + Унос броја картице
  + Унос датума важења картице
  + Унос CVV кода
* Када је унос података о картици завршен, систем проверава да ли су параметри добри:
  + У случају да су добри систем ће проверити да ли има средстава на рачуну. Уколико нема средсава кориснику ће бити приказано обавештење о мањку средстава чиме се дијаграм завршава. Уколико има довољно средстава, кориснику ће се умањити средства за износ услуга чиме се дијаграм завршава.

Дијаграме је потребно сачувати као слику под називом UseCase-име-презиме-индекс за први задатак, односно ActivityDiagram-име-презиме-индекс за други задатак. За чување слике можете користити било коју од опција: (a) Ctrl + a > Десни клик на радну површину, File > Save as Image File (b) Snipping Tool (c) Print Screen или слично. Слику сачувајте у фолдеру на *Desktopu*. **Сви делови дијаграма морају да се виде!**