# Opis sistema

Potrebno je modelovati sistem za upravljanje projektima podsredstvom aktivnosti koje je neophodno obaviti kako bi se rešio zadatak na projektu. Svaki projekat ima vlasnika koji mogu da dodaju i druge registrovane korisnike na projekat. Korisnici koji učestvuju na projektima imaju različite uloge i odgovornosti poput: developera, menadžera, klijenta i gosta. Svi korisnici mogu da kreiraju zadatke koji predstavljaju grupu aktivnosti. Zadaci su opisani kratkim naslovom, opisom (opciono), listom aktivnosti (opciono), rokom završetka (opciono), labelema (opciono) i komentarima (opciono). Labele su imenovane kategorije, koje služe za grupisanje zadataka, pridružuje im se i boja u heksadecimalnom zapisu radi kasnije lakše vizuelizacije. Zadacima se pridružuju i učesnici, koji su u suštini korisnici koji su dodati na projektu, naravno ne moraju svi učesnici na projektu učestvovati u zadacima, već samo oni dodeljeni.

Kako u ovom sistemu postoje različite uloge, njima su dodeljenje i određene mogućnosti. Svi osim gosta imaju pravo kreiranja zadatka na projektu. Gost može jedino da komentariše. Za komentar je bitno da se zna ko ga je kreirao, kada i za koji zadatak. Menadžer može dodatno i da organizuje zadatke tako što modifikuje labele zadatka i određuje učesnike na zadatku. Developer može dodatno da prihvati i odbije zadatak koji mu je dodeljen, kao i da modifikuje listu aktivnosti (podzadataka) koje je neophodno obaviti.

Svim korisnicima je potrebno omogućiti prijavu i odjavu sa sistema, kao i naloge koji su obavezno vezani za neku email adresu.

Primer sličnih sistema: GitHub issues, Gitlab issues, Trello, Microsoft Project...

## Zadatak

Potrebno je realizovati statički model sistema (dijagram klasa) na osnovu datog tekstualnog opisa. Ztatički model uključuje sve potrebne klase, sa njihovim atributima i metodama, i veze izmeđuklasa koje obezbeđuju saradnju objekata prilikom implementacije funkcija sistema.