# Modelovati sistem za praćenje aktivnosti na projektu

Sistem bi trebao da omogući **korisnicima** upravljanje projektima podsredstvom specificiranja aktivnosti koje je neophodno obaviti kako bi se rešio zadatak na projektu. **Vlasnici** projekta su oni koji su kreirali isti. Vlasnici mogu da dodaju i druge korisnike na projekat, poput developera, članova menadžmenta, klijente i goste. Svi korisnici mogu da kreiraju zadatke, koji predstavljaju grupu aktivnosti. **Menadžeri** i **developeri** organizuju zadatke. Samo vlasnik projekta može brisati zadatke.

Primer sličnih sistema: GitHub issues, Gitlab issues, Trello, Microsoft Project

Kreiranje zadatka se vrši tako što korisnik popunjava podatke o zadatku: naslov, opis (opciono), aktivnosti (opciono), rok završetka (opciono). Od korisnika se zahteva potvrda pre kreiranja. Prilikom specifikacije roka završetka, korisniku se nudi mogućnost da definiše notifikacije koje će opomenuti sve korisnike koji su prihvatili na sebe zadatak, kao i onog ko je kreirao isti, putem email-a. Korisnik može dodati više notifikacija (npr. 1 dan pre, 2 sata pre isteka, itd.).

Organizacija zadataka može podrazumevati dodavanje/brisanje labela na zadatke (npr. hitno, bug i drugo), takođe i dodeljivanje/brisanje developera (učesnika) koji će implementirati taj zadatak. Organizacija može podrazumevati i izmenu roka završetka i pratećih notifikacija. Ukoliko je menadžer organizovao zadatke, automatski se dodaje kao učesnik na datom zadatku. Organizacija se vrši sve dok zadatak nije završen ili obrisan.

Brisanje zadatka se vrši tako što vlasnik projekta bira zadatak koji želi da obriše. Vlasnik mora potvrditi brisanje pre nego što ono zaista bude izvršeno.

Sistem za praćenje aktivnosti mora biti uvek dostupan. Sigurnost sistema se obezbeđuje kroz definisanje naloga i njihovom obaveznom prijavom se ostvaruje pristup dodeljenim projektima.

# Zadatak

Na osnovu date specifikacije formirati dijagram zahteva, tabelu zahteva i dijagram slučajeva korišćenja. Prepoznati uloge i njima dodeliti odgovarajuće zahteve. Pored toga, potrebno je prepoznati i potencijalne uloge i dodati još bar 3 zahteva/slučaja korišćenja zainteresovanim stranama. Te slučajeve/zahteve opisati spram toga kako sistem funkcioniše, a na osnovu sopstvenog poznavanja tog ili sličnih sistema. Obavezno definisati hijerarhiju aktera.